hu de hu hu hu hu hu de hu hbs_lat hu hu hu en hu hu hu de es de fr hu hu de hu hu en hu hu hu hu de hu hu hu hu hu hu hu en hu hu nl it en da en ceb hu ceb en hu hu hu de sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu en ar bg br ca de es fr he it ja it nb pl pt ru hbs_lat hbs_lat fy hu hu hu hu hu hu hu hu hu hu
Appius Claudius Pulcher (Kr. e. 212) – Wikipédia
A Wikipédiából, a szabad enciklopédiából
Ez a közzétett változat, ellenőrizve: 2021. július 18.
Ugrás a navigációhoz Ugrás a kereséshez
i. e. 211 (35-36 évesen)[2]
Ancient Roman military personnel
római szenátor (nem ismert – nem ismert)
aedilis (i. e. 217 – i. e. 217)
praetor (i. e. 215 – i. e. 214)
consul (i. e. 212 – i. e. 212)
Appius Claudius Pulcher (? – Kr. e. 212) római politikus, a patrícius Claudiusok nemzetségének tagja, a Kr. e. 249-ben consuli rangot viselő Publius Claudius Pulcher fia volt. A második pun háború során ívelt fel karrierje, és ekkor is halt meg.
Kr. e. 217-ben aedilis volt, Kr. e. 216-ban katonai tribunusi rangban részt vett a katasztrofális vereséggel végződő cannaei csatában. A vereség után Scipióval együtt a sereg maradékai Canusiumban főparancsnokká kiáltották ki. Kr. e. 215-ben praetori megbízást kapott, ilyen minőségben a hadsereg maradványait Szicília felé vezette, hogy megakadályozza Hierón unokája, Hieronümosz csapatainak és Hannibal hadainak egyesülését. Nem járt sikerrel, de Kr. e. 214-ben is a szigeten maradt propraetori rangban, Marcus Claudius Marcellus legatusaként; a hadműveletek során a leontinói tábor és a flotta tartozott felügyelete alá. Kr. e. 212-ben consulként társával, Quintus Fulvius Flaccusszal az átállt Capua ostromára indult. Ezt félbehagyva még hivatali évének lejárta előtt visszatért Rómába, ahol kijelölte a következő év consulait, majd egy évre meghosszabbított parancsnoki megbízással visszatért Capua alá. Itt röviddel a város kapitulációja előtt összecsapott a punokkal, és az ütközetben halálos sebet szerzett; halála előtt hiába próbálta lebeszélni consultársát a capuaiak elleni véres bosszúról.
Három fia ismert: Appius Kr. e. 185-ben, Publius Kr. e. 184-ben, Caius pedig Kr. e. 177-ben volt consul, Kr. e. 169-ben pedig censor.
Dictionary of Greek and Roman Biography and Mythology. Szerk.: William Smith. Boston, C. Little & J. Brown, 1867.
Elérhető a Michigani Egyetem Könyvtárának honlapján: I. kötet (A–D); II. kötet (E–N); III. kötet (O–Z).
Quintus Fabius Maximus Cunctator
Cnaeus Fulvius Centumalus Maximus
Publius Sulpicius Galba Maximus
Az ókori Róma portálja • összefoglaló, színes tartalomajánló lap
↑ Digital Prosopography of the Roman Republic (angol nyelven). (Hozzáférés: 2021. június 29.)
↑ Digital Prosopography of the Roman Republic (angol nyelven). (Hozzáférés: 2021. június 29.)
A lap eredeti címe: „https://hu.wikipedia.org/w/index.php?title=Appius_Claudius_Pulcher_(Kr._e._212)&oldid=24042417”
Consulok az i. e. 3. században
Fotó nélküli Személy infobox sablont tartalmazó lapok
Hivatkozás erre a változatra
Hogyan hivatkozz erre a lapra?
A lap utolsó módosítása: 2021. július 18., 12:32
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.